Title: Aloita tästä
Course: Digiturvastartti

Tervetuloa Digiturvastartti-kurssille!

Digitaalisen turvallisuuden rakentaminen alkaa tästä. Digiturva kuuluu kaikille ja tämä kurssi sopii kaikille – olitpa sitten aloittamassa opintojasi, aloittamassa lukuvuotta tai päivittämässä osaamistasi jossain muussa tilanteessa.

Kurssin suorittaminen kestää noin 30–90 minuuttia. Voit itse vaikuttaa kurssin kestoon tavoitteidesi ja kiinnostuksesi mukaan.

Digiturvastartti  antaa sinulle tärkeimmät taidot tunnistaa ja hallita digitaalisia riskejä niin opiskelussa, työssä kuin vapaa-ajallasi. Koulutuksen tavoitteena on herättää ajattelemaan digiturvan merkitystä osana omaa elämää niin kotona kuin työssä tai opiskeluissa.

Tehtäviin ei ole oikeita tai vääriä vastauksia. Tärkeintä on pohtia digiturvallisuuden merkitystä. Jos jokin vastaus tuntuu oudolta, pohdi perusteluja ja jatka rohkeasti eteenpäin. Olet aina tervetullut takaisin päivittämään ja syventämään osaamistasi.

Kurssilla perehdytään muun muassa seuraaviin keskeisiin aiheisiin:

- Miksi sinun pitää välittää digiturvasta?
- Kuka on vastuussa digiturvasta?
- Turvallinen tunnistautuminen
- Tietojen turvallinen hallinta
- Tekoälyn turvallinen käyttö
- Tietosuojan perusteet
- Toimintaohjeet ongelmatilanteissa

Tervetuloa mukaan rakentamaan turvallisempaa digitaalista toimintaympäristöä!