Title: Ongelmatilanteet
Course: Digiturvastartti > Section: Opiskele ja tee

Kohtasin jotain outoa! Mitä teen?​

Toiminta digiturvapoikkeamissa ja ongelmatilanteissa

Toimi nopeasti. Kun kohtaat häiriön tai poikkeaman, toimi ripeästi ja ilmoita oikeaan paikkaan. Näin suojaat itseäsi ja muita.

1. Yleinen toimintamalli

- Tunnista, mitä tapahtui (esim. virhe, laitteen katoaminen, väärin lähetetty viesti).
- Raportoi heti käyttäjätuelle (= Helpdesk, IT-tuki, helppari jne.).
- Noudata saamiasi ohjeita ja pidä yhteyttä käyttäjätukeen.

2. Esimerkkejä tilanteista ja ohjeita

Vahingossa jaettu tieto:
- Ota yhteys vastaanottajaan ja pyydä poistamaan viesti.
- Ilmoita käyttäjätuelle – he ohjaavat asian eteenpäin.

 Kadonnut tai varastettu laite:
- Ilmoita välittömästi käyttäjätuelle.
- Pyydä laitteen lukitus/tyhjennys ja vaihda salasanat.

Tietomurto tai tietovuoto:
- Ilmoita käyttäjätuelle ja tee rikosilmoitus tarvittaessa.
- Ota yhteyttä myös pankkiin, Kyberturvallisuuskeskukseen ja tietosuojavaltuutettuun.

Tietoturvaloukkaus:
- Raportoi tilanne käyttäjätuelle → tieto ohjautuu tietosuojavastaavalle/-organisaatiolle
- Tietosuojaorganisaation edustaja arvioi, pitääkö asia ilmoittaa viranomaiselle tai mitä muita toimenpiteitä tarvitaan.

3. Palvelupyynnön tekeminen

Kun teet ilmoituksen käyttäjätuelle, kerro:

- Ongelman kuvaus: mitä tapahtui ja milloin?
- Laitetiedot, sijainti ja käytetty palvelu.
- Mahdolliset virheilmoitukset ja kuvakaappaukset (koko ruudun kuva).

4. Lisätukea

- Tutustu organisaatiosi raportointiohjeisiin intrassa tai verkkosivuilla.
- Käyttäjätuelle neuvoo myös tapahtumien tai koulutusten yhteydessä.

Yhteenveto: Toimi ripeästi, kerro tilanteesta ja noudata ohjeita. Yhteistyö parantaa kaikkien turvallisuutta.

Mitä jos olen kohteena?

Kun vahinko osuu omalle kohdalle: Apua tietomurtoihin ja tietovuotoihin

Tietomurrot ja tietovuodot voivat aiheuttaa merkittäviä henkilökohtaisia ja taloudellisia seurauksia. Ne voivat heikentää myös turvallisuuden tunnetta ja aiheuttaa kuormittavuutta. Tässä oppaassa kerrotaan, miten toimia, jos joudut tällaisen tilanteen uhriksi.

Tietomurron tai tietovuodon uhriksi joutuminen

1. Raportoi välittömästi
  - Ota yhteyttä palveluntarjoajan IT-tukeen tai tietoturvaosastoon, jos kyseessä on korkeakoulun ulkopuolinen toimija. Korkeakoulun sisällä ota yhteys käyttäjätukeen (Helpdesk), joka auttaa rajoittamaan vahinkoja ja antaa ohjeita jatkotoimista.
2. Tee rikosilmoitus
  - Jos kyseessä on rikos, ota yhteyttä poliisiin ja tee rikosilmoitus, jotta tekijät saadaan vastuuseen.
3. Ota yhteyttä muihin tarvittaviin tahoihin:
  - Pankki: Ilmoita mahdollisista luvattomista pääsyoikeuksista pankkitileihisi.
  - Rikosuhripäivystys: Tarjoaa tukea ja neuvoja uhreille.
  - Vero: Ota yhteyttä, jos tietojesi väärinkäyttö vaikuttaa verotietoihisi. Voit rajata tilinumeron muuttamisen vain OmaVerossa tunnistautumalla.
  - Kyberturvallisuuskeskus: Tarjoaa ohjeita ja tukea kyberturvallisuuskysymyksissä.
  - Tietosuojavaltuutettu: Jos henkilötietojasi on käytetty luvattomasti, ilmoita asiasta tietosuojaviranomaiselle.

Käytännön jatkotoimenpiteitä

1. Vahinkojen minimoiminen ja seuranta:
  - Vaihda kaikkien käyttämiesi palveluiden salasanat.
  - Aseta luotto- ja osoitteenmuutoskiellot tarvittaessa.
  - Seuraa tiliotteita ja ilmoita epäilyttävistä tapahtumista kortin myöntäjälle.
  - Käytä monivaiheista tunnistautumista kaikissa mahdollisissa palveluissa.

2. Kommunikoi avoimesti tapahtuneesta:
  - Ilmoita asiasta läheisille ja työnantajalle, jos se on tarpeen. Tämä auttaa varautumaan mahdollisiin huijauksiin.

3. Pysy ajan tasalla suojautumiskeinoista:
  - Opettele tunnistamaan huijausviestit ja ole varuillasi tuntemattomista yhteydenotoista.

Toimi nopeasti ja järjestelmällisesti. Vaikka tilanne voi tuntua ylivoimaiselta, apua on saatavilla – et ole yksin.